LATVIJAS REPUBLIKAS MINISTRU KABINETS

2018.gada Noteikumi Nr.

Rīgā (prot. Nr..§)

**Autoostu noteikumi**

*Izdoti saskaņā ar* [*Autopārvadājumu likuma*](http://www.likumi.lv/doc.php?id=36720)

*33. panta piekto daļu*

**I. Vispārīgie jautājumi**

1. Noteikumi nosaka:
   1. autoostu reģistrācijas, pārreģistrācijas, reģistrācijas apturēšanas un anulēšanas, kā arī autoostu darbības uzraudzības kārtību;
   2. autoostu kategorijas un obligāti sniedzamos pakalpojumus;
   3. kārtību, kādā no valsts budžeta finansē autoostu sniegtos pakalpojumus.
2. Noteikumi attiecas uz autoostām, kas apkalpo pasažierus un autotransporta līdzekļus reģionālās nozīmes, pilsētas nozīmes un starptautiskajos maršrutos.
3. Šajos noteikumos noteiktajā  autoostas reģistrācijas un autoostas darbības uzraudzības procesā netiek regulēta un uzraudzīta autoostas publiskās lietas izmantošanas kārtība
4. Autoostas, kas apkalpo reģionālās nozīmes maršrutus, pamatojoties uz šo noteikumu 30. un 31.punktā noteiktajiem kritērijiem, tiek iedalītas kategorijās.
5. Sabiedriskā transporta pakalpojumu sniedzēji reģionālās nozīmes maršrutos (turpmāk – pārvadātājs), izņemot pārvadātājus, kuri izmanto savā īpašumā esošās autoostas, slēdz līgumu ar autoostu īpašniekiem vai valdītājiem par autoostu pakalpojumu izmantošanas un informācijas apmaiņas kārtību. Pārvadātājs reģionālās nozīmes maršrutos šo noteikumu 7.punktā minētos autoostas pakalpojumus izmanto bez maksas.
6. Autoostas izmaksas, kas saistītas ar šo noteikumu 7.punktā minēto pakalpojumu nodrošināšanu pārvadātājam, kompensē šo noteikumu IV. nodaļā noteiktajā kārtībā.

Pasažieru pārvadātāji, kas sniedz pakalpojumus starptautiskajos maršrutos, pilsētas nozīmes maršrutos un pasažieru neregulārie pārvadātāji autoostas pakalpojumus izmanto saskaņā ar līgumu par autoostas pakalpojumu izmantošanu. Maksu par pakalpojumiem, kurus autoosta sniedz pārvadātājiem, kas sniedz pakalpojumus starptautiskajos maršrutos, pilsētas nozīmes maršrutos un pasažieru neregulārajos pārvadājumos, nosaka autoosta.

**II. Autoostā obligāti sniedzamie pakalpojumi**

1. Autoostā sniedz šādus obligātos pakalpojumus un tā nodrošināta ar:
   1. pasažieru platformām, (pasažieru platformas ir no kopējās brauktuves atdalītas autobusu apstāšanās vietas;
   2. autobusu satiksmes organizēšanu autoostas teritorijā;
   3. informāciju par pakalpojumiem viegli pieejamā un skaidri saprotamā formā uz platformām un ēkā vai citā vietā. par:

7.3.1 autobusu kustības sarakstiem, platformu, no kuras atiet un pienāk autobuss, autobusa faktisko pienākšanas un atiešanas laiku un tā atbilstību kustības sarakstam;

7.3.2. pasažieru un bagāžas pārvadāšanas biļešu cenām;

7.3.3. vietu skaitu un komforta līmeni autobusā, pasažieru un bagāžas pārvadāšanas kārtību;

* 1. autoostas papildus sniegtajiem pakalpojumiem un to cenām;
  2. braukšanas biļešu tirdzniecības vietu;
  3. tualeti un vietu bērna aprūpei;
  4. faktiskā autobusa pienākšanas un atiešanas laika uzskaiti;
  5. apsildāmām un ar sēdvietām aprīkotām uzgaidāmām telpām, kas pieejamas līdz pēdējā reģionālās nozīmes maršruta reisa atiešanai;
  6. bagāžas uzglabāšanas organizēšanu.

**III. Autoostas reģistrācijas, pārreģistrācijas, reģistrācijas apturēšanas un anulēšanas kārtība**

1. Autoostu reģistrē, pārreģistrē, tās reģistrāciju aptur vai anulē Valsts sabiedrība ar ierobežotu atbildību “Autotransporta direkcija” (turpmāk – Autotransporta direkcija”. Autotransporta direkcija lēmumu par autoostas reģistrāciju, pārreģistrāciju, reģistrācijas apturēšanu vai anulēšanu pieņem Administratīvā procesa likumā noteiktajā kārtībā un termiņos.
2. Lai reģistrētu autoostu, autoostas īpašnieks vai valdītājs iesniedz Autotransporta direkcijā šādus dokumentus:
   1. autoostas reģistrācijas iesniegumu (1.pielikums);
   2. autoostas teritorijas, ēku, un telpu plānojumu, norādot teritorijas, ēku un telpu plānojuma daļu, kas tiks izmantota autoostas pakalpojumu nodrošināšanai;
   3. autoostas lietošanas noteikumu vai iekšējās kārtības noteikumu kopiju;
   4. autoostas telpu nomas līguma kopiju (ja autoosta nav īpašumā);
   5. pašvaldības lēmumu par autoostas izvietojumu.
3. Papildus 9.punktā noteiktajam, Autotransporta direkcija pārbauda:
   1. informāciju par autoostas īpašnieka vai valdītāja reģistrāciju Komercreģistrā - vai tas ir reģistrēts Latvijas Republikas Uzņēmumu reģistrā, tas nav pasludināts maksātnespējas process, tas neatrodas likvidācijas procesā, kā arī tā saimnieciskā darbība nav apturēta vai izbeigta;
   2. vai autoostas īpašniekam vai valdītājam nav nodokļu, nodevu un citu valsts noteikto obligāto maksājumu parādu, kura kopsumma pārsniedz likuma “Par nodokļiem un nodevām” noteikto nodokļu (nodevu) parāda kopsummu, no kuras sākot nodokļu administrācija nodrošina publisku informācijas pieejamību.

11. Ja autoostas reģistrācijas termiņā mainās šo noteikumu 9. vai 10.punktā minētā informācija, autoostas īpašnieks vai autoostas valdītājs par to informē Autotransporta direkciju, iesniedzot arī attiecīgo dokumentu kopijas.

12. Pirms autoostas reģistrēšanas, pārreģistrēšanas, kā arī ne retāk kā divas reizes gadā Autotransporta direkcija veic autoostas apsekošanu.

13. Autotransporta direkcija reģistrē autoostu, par kuru autoostas īpašnieks vai valdītājs ir iesniedzis visus šo noteikumu 9.punktā minētos dokumentus, kas atbilst šo noteikumu 10.punktā noteiktām prasībām un nodrošina II. nodaļā noteiktos obligāti sniedzamos pakalpojumus.

14. Autoostu reģistrē uz 10 gadiem. Reģistrējot autoostai piešķir:

14.1. nosaukumu kurā ietver pilsētas nosaukumu vai apkaimes nosaukumu, norādi "autoosta" vai tās saīsinājumu "AO";

14.2. reģistrācijas numuru;

14.3. kategoriju, atbilstoši šo noteikumu 31.punktā noteiktajiem kritērijiem.

15. Autoostu jāpārreģistrē, ja mainās autoostas īpašnieks vai valdītājs, tiek mainīts autoostas nosaukums vai, autoostas izvietojums. Lai pārreģistrētu autoostu, autoosta vai autoostas valdītājs Autotransporta direkcijā iesniedz autoostas pārreģistrācijas iesniegumu (1.pielikums) un šo noteikumu 9.2. - 9.5.apakšpunktā minētos dokumentus. Autotransporta direkcija pārbauda arī autoostas atbilstību šo noteikumu 10.punktā noteiktajām prasībām un šo noteikumu 31.punktā noteiktiem kritērijiem. Pārreģistrējot Autoostai tiek saglabāts reģistrācijas numurs.

16. Autoostai piešķirto kategoriju pārskata reizi gadā uz attiecīgā gada 30. septembri, ņemot vērā šo noteikumu 31.punktā noteiktos kritērijus. Par autoostas

17. Autotransporta direkcija atliek autoostas reģistrāciju vai pārreģistrāciju, lēmumā norādot konstatēto neatbilstību un tās novēršanas termiņu, kas nav ilgāks par vienu mēnesi no lēmuma pieņemšanas dienas, ja:

17.1. nav iesniegti visi autoostas reģistrācijai vai pārreģistrācijai nepieciešamie dokumenti;

17.2. iesniegtie dokumenti neatbilst normatīvo aktu prasībām;

17.3. ir konstatēta autoostas neatbilstība šo noteikumu 10.punkta un II. nodaļas prasībām.

18. Autotransporta direkcija atsaka reģistrēt autoostu, ja:

18.1. autoostas īpašnieks vai valdītājs sniedzis nepatiesas ziņas;

18.2. šo noteikumu 17.punktā noteiktajā kārtībā nav novērstas konstatētās neatbilstības;

18.3. konstatēta autoostas neatbilstība šo noteikumu vai citu pasažieru pārvadājumu nozari reglamentējošo normatīvo aktu prasībām.

19. Autotransporta direkcija var apturēt reģistrētās autoostas reģistrāciju, ja tiek konstatēta autoostas darbības neatbilstība šo noteikumu un pasažieru pārvadājumu nozari reglamentējošo normatīvo aktu prasībām. Lēmumā par autoostas reģistrācijas apturēšanu norāda termiņu konstatēto neatbilstību novēršanai.

20. Autoostas reģistrācijas apturēšanas laikā, kā arī gadījumā, kad autoostas reģistrācija tiek anulēta, pašvaldībai jānosaka cita vieta pasažieru apmaiņai;

21. Autotransporta direkcija anulē autoostas reģistrāciju, ja:

21.1. autoostas īpašnieks, valdītājs vai pašvaldība iesniegusi Autotransporta direkcijā paziņojumu par autoostas slēgšanu. Paziņojumu par autoostas slēgšanu autoostas īpašnieks, valdītājs vai pašvaldība iesniedz Autotransporta direkcijā ne vēlāk kā 60 dienas pirms autoostas slēgšanas.

21.2. saņemts tiesas nolēmums vai citas kompetentas institūcijas lēmums par autoostas īpašnieka vai valdītāja saimnieciskās darbības apturēšanu vai likvidēšanu;

21.3. lēmumā par reģistrētās autoostas reģistrācijas apturēšanu norādītajā termiņā nav novērstas autoostas darbībā konstatētās neatbilstības;

21.4. Autotransporta direkcija autoostas darbībā divu gadu laikā atkārtoti konstatē šo noteikumu un citu ar autoostas darbību saistītu normatīvo aktu pārkāpumus.

22. Autotransporta direkcijas lēmumu par autoostas reģistrāciju, pārreģistrāciju, reģistrācijas atlikšanu, apturēšanu vai anulēšanu var pārsūdzēt Administratīvā procesa likumā noteiktajā kārtībā.

**IV. Kārtība, kādā no valsts budžeta finansē autoostu sniegtos pakalpojumus reģionālās nozīmes maršrutos**

23. Lai nodrošinātu šo noteikumu II. nodaļānoteikto obligāto pakalpojumu sniegšanu reģionālās nozīmes maršrutos, Autotransporta direkcija reģistrētām autoostām uzliek sabiedriskas nozīmes pakalpojumu sniegšanas saistības saskaņā ar Eiropas Komisijas 2011.gada 20.decembra lēmumu 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

24. Sabiedriskas nozīmes pakalpojumu sniegšanas saistības uzliek, noslēdzot pakalpojumu sniegšanas saistību līgumu (turpmāk – saistību līgums), kura termiņš nepārsniedz 10 gadus. Līguma termiņš var pārsniegt 10 gadus, ja saistību līgumā autoostai tiek noteikts pienākums veikt ieguldījumus, kas ir jāamortizē ilgākā laika periodā saskaņā ar grāmatvedības normatīvo aktu prasībām.

25. Saistību līgumā ietver:

25.1. pakalpojumu sniegšanas aprakstu un izpildes prasības;

25.2. autoostu, kurai uzliekamas pakalpojumu sniegšanas saistības, un, ja nepieciešams, attiecināmo teritoriju;

25.3. kompensācijas apmēru (līgumcenu);

25.4. uzraudzības kārtību;

25.5. līguma darbības termiņu;

25.6. nosacījumus, kas ļauj pārliecināties, ka līgumā netiek iekļautas izmaksas, kuras tiek kompensētas vai segtas no cita finansējuma avota vai kuras paredzēts kompensēt vienlaikus vairāku noslēgto līgumu ietvaros;

25.7. atsauci uz Eiropas Komisijas 2011.gada 20.decembra lēmumu 2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

26. Sabiedrisko pakalpojumu sniegšanas saistībās drīkst ietvert tikai ar autoostas pamatdarbību, kas saistīta ar reģionālās nozīmes maršrutu apkalpošanu, un tās nodrošināšanu saistītus pakalpojumus.

27. No valsts budžetā Satiksmes ministrijas budžeta programmā 31.00.00 “Sabiedriskais transports” šim mērķim paredzētajiem līdzekļiem autoostai kompensē izmaksas, kas autoostai rodas, izpildot noslēgto saistību līgumu, un ir saistītas ar autoostā obligāti sniedzamo pakalpojumu nodrošināšanu (turpmāk – kompensācija). Autoostai no valsts budžeta nekompensē izmaksas, kuras rodas no pakalpojumiem, kas nav ietverti obligāti sniedzamo pakalpojumu apjomā un nav noteikti saistību līgumā, kā arī autoostai ir aizliegts no sabiedriskas nozīmes pakalpojumu saistību izpildei piešķirtajiem līdzekļiem finansēt autoostas citu saimniecisko darbību.

28. Ja Satiksmes ministrijas valsts budžeta programmā 31.00.00 "Sabiedriskais transports" nepietiek līdzekļu kompensāciju maksājumiem, par nepieciešamā finansējuma apmēru un finansējuma avotu lemj Ministru kabinets.

29. Ja autoosta bez uzliktajām sabiedriskas nozīmes pakalpojumu sniegšanas saistībām veic citu saimniecisko darbību, tā nodrošina ar saistību līguma izpildi saistītās saimnieciskās darbības izdevumu un ieņēmumu atsevišķu uzskaiti.

30. Kompensācijas apmēra noteikšanai autoostas iedala kategorijās, ņemot vērā plānoto izbraucošo reģionālās nozīmes reisu skaitu gadā (turpmāk – plānotais reisu skaits gadā) un autoostā apkalpoto reģionālās nozīmes reisu pasažieru vidējo skaitu mēnesī (turpmāk – vidējais pasažieru skaits mēnesī), ko aprēķina, kopējo uz un no autoostas iegādāto biļešu skaitu gadā dalot ar divpadsmit mēnešiem. Autoostai, kas tiek reģistrēta pirmo reizi, kategoriju nosaka, ņemot vērā plānoto reisu skaitu gadā un Autotransporta direkcijas noteikto plānoto vidējo pasažieru skaitu mēnesī.

31. Ņemot vērā šo noteikumu 30.punktu, atkarībā noplānotā reisu skaita gadā un autoostā apkalpotā vidējā pasažieru skaita mēnesī autoostas iedala šādās kategorijās:

31.1. I kategorija - vairāk kā 50 000 reisu, vairāk kā 90 000 pasažieru;

31.2. II kategorija - vairāk kā 30 000 reisu, vairāk kā 50 000 pasažieru;

31.3. III kategorija - vairāk kā 15 000 reisu, vairāk kā 20 000 pasažieru.

32. Ja autoosta atbilst tikai vienam no šo noteikumu 31.1.- 31.3.apakspunktā minētajiem diviem kritērijiem, autoostai kategoriju piešķir, ņemot vērā plānoto reisu skaitu gadā.

33. Kompensācijas apmēra noteikšanai autoostas īpašnieks vai valdītājs iesniedz Autotransporta direkcijā autoostas izmaksu pārskatu (2.pielikums). Izmaksu pārskatu autoosta sagatavo, ņemot vērā:

33.1. šo noteikumu 2.pielikumā katrai autoostu kategorijai noteiktos izmaksu posteņu raksturlielumus. Izmaksu pārskatā var iekļaut tikai tādu attiecīgā posteņa izmaksu daļu, kas nepārsniedz noteikto raksturlielumu;

33.2. iepriekšējā gadā noteiktās autoostas izmaksas un plānotos ieņēmumus;

33.3. nākamajā gadā plānoto izbraucošo reisu skaitu, kuru Autotransporta direkcija paziņo autoostu īpašniekiem vai valdītājiem līdz kārtējā gada 1.augustam;

33.4.saimnieciskās darbības izdevumu un ieņēmumu atsevišķo uzskaiti šo noteikumu 29.punktā paredzētajā gadījumā.

34. Autotransporta direkcija nosaka maksimālās kompensācijas apmēru autoostu kategorijā pēc šādas formulas:

M – maksimālais kompensācijas apmērs autoostu kategorijā;

N1…NN – konkrētā autoosta autoostu kategorijā;

A – autoostu kategorijā ietilpstošo pakalpojumu kopējās tiešās izmaksas gadā;

p1 – pasažieru platformu izmantošanas un informācijas izvietošanas uz pasažieru platformas, ēkā vai citā vietā par autobusa atiešanas laikiem pakalpojumu izmaksas;

p2 – autobusu satiksmes organizēšanas autoostas teritorijā pakalpojuma izmaksas;

p3 – braukšanas biļešu tirdzniecības un informācijas sniegšanas pakalpojumu izmaksas;

p4 – iespējas apmeklēt labiekārtotu tualeti un vietu bērna aprūpei pakalpojuma izmaksas;

p5 – uzgaidāmās telpas izmantošanas pakalpojuma izmaksas;

p6 – bagāžas glabāšanas organizēšanas izmaksas.

B – autoostu kategorijā ietilpstošo autoostu administrācijas izmaksas gadā, kas noteiktas atbilstoši valsts kompensējamajam pakalpojumu apjomam;

S – autoostu kategorijā ietilpstošo autoostu skaits.

35. Kompensācijas apmēru katrai autoostai nosaka, pamatojoties uz šo noteikumu 33.punktā minēto izmaksu pārskatu un ņemot vērā šo noteikumu 2.pielikumā noteikto kompensējamo izmaksu pozīciju raksturlielumus un saskaņā ar šo noteikumu 34.punktu noteikto maksimālās kompensācijas apmēru autoostu kategorijā, pēc šādas formulas:

GN = ((A + B) + ((A + B) x D)) – E – F, kur

GN – konkrētās autoostas kompensācijas apmērs;

A – attiecīgajā autoostu kategorijā ietilpstošo pakalpojumu kopējās tiešās izmaksas gadā;

B – attiecīgajā autoostu kategorijā ietilpstošo autoostu administrācijas izmaksas gadā, kas noteiktas atbilstoši valsts kompensējamajam pakalpojumu apjomam;

D – peļņas normas likme, kas noteikta 5% apmērā no autoostas izmaksu apgrozījuma;

E – attiecīgajā autoostu kategorijā ietilpstošo autoostu kopējie pašu ieņēmumi vai līdzfinansējums no citiem avotiem gadā;

F – attiecīgajā autoostu kategorijā ietilpstošo autoostu kopējā peļņa gadā, kas gūta no īpašā statusā sniegtajiem pakalpojumiem un kas nav iekļauti obligāti sniedzamo pakalpojumu apjomā un saistību līgumā.

36. Saskaņā ar šo noteikumu 35.punktu noteikto kompensācijas apmēru katrai autoostai samazina par tādu daļu:

36.1. par kādu autoosta, saistībā ar autoostas pakalpojumu nodrošināšanu, ir guvusi:

36.1.1. pašu ieņēmumus (ieņēmumi, kas gūti saistībā ar saistību līguma izpildi un obligāti sniedzamos pakalpojumu nodrošināšanu) vai saņēmusi līdzfinansējumu no citiem avotiem (piemēram, finansējums no pašvaldībām);

36.1.2. ieņēmumi no īpašā statusā sniegtajiem pakalpojumiem (ieņēmumi, kas gūti, sniedzot pakalpojumus, kas nav saistīti ar saistību līguma izpildi un obligāti sniedzamo pakalpojumu nodrošināšanu, izmantojot autoostas infrastruktūru un resursus, kas iekļauta sabiedriskas nozīmes pakalpojumu sniegšanas saistībās (saistību līgumā) un par ko attiecīgi tiek piešķirta kompensācija);

36.2. kas pārsniedz maksimāli pieļaujamo kompensācijas apmēru autoostu kategorijā, kuru aprēķina šo noteikumu 33.punktā noteiktajā kārtībā.

37. Pēc šo noteikumu 35. un 36.punktā minētās kompensācijas apmēra noteikšanas, Autotransporta direkcija katrai autoostai nosaka kompensācijas apmēru par vidējo vienu plānoto reisu, pēc sekojošas formulas:

K = GN  / I, kur

K – vidējā viena plānotā reisa cena;

GN – kompensācijas apmērs konkrētai autoostai;

I – autoostas vidējais (plānotais) reisu skaits gadā.

38. Vidējo viena plānotā reisa cenu iekļauj saistību līgumā kā līgumcenu. Saistību līgumā noteikto līgumcenu var pārskatīt vienu reizi kalendārajā gadā, piemērošanai no sekojošā kalendārā gada sākuma, ja:

38.1. ir mainījies autoostu kategorijā esošo autoostu skaits, ievērojot autoostu reģistrācijas, pārreģistrācijas un reģistrācijas anulēšanas nosacījumus un saistībā ar kādai autoostai noteiktās kategorijas maiņu. Līgumcena šādā gadījumā tiek pārskatīta visām attiecīgās kategorijas autoostām;

38.2. ir mainījies ar atalgojuma apmēra noteikšanu un valsts sociālās apdrošināšanas obligātajām iemaksām saistīto nodokļu apmērs;

38.3. ir mainījies autoostā apkalpojamo reisu skaits vairāk kā par 5 %;

38.4. ir mainījušies no kompensējamo autoostu pakalpojumiem gūtie ieņēmumi un peļņa, kas gūta no īpašā statusā sniegtajiem pakalpojumiem un kas nav iekļauti obligāti sniedzamo pakalpojumu apjomā un saistību līgumā;

38.5. ir mainījušies citi apstākļi, kas iepriekš nebija zināmi, piemēram, mainās autoostās obligāti sniedzamo pakalpojumu grozs, autoosta veic ieguldījumus saistību līgumā noteiktajā teritorijā, kurā nodrošināmi autoostu pakalpojumi.

39. Autoostas īpašnieks vai valdītājs veic apkalpoto reisu uzskaiti un katru mēnesi līdz 10.datumam iesniedz Autotransporta direkcijā informāciju par autoostā faktiski apkalpoto (no autoostas izbraucošo) kopējo reisu skaitu iepriekšējā mēnesī. Autoostas informāciju Autotransporta direkcijā iesniedz elektroniski, aizpildot speciālu tiešsaistes formu Autotransporta direkcijas tīmekļvietnē ([www.atd.lv](http://www.atd.lv)) (e-pakalpojums), identifikācijai izmantojot vienotajā valsts un pašvaldību pakalpojumu portālā ([www.latvija.lv](http://www.latvija.lv)) pieejamos personas identifikācijas līdzekļus.

40. Izmaksājamo kompensācijas apmēru aprēķina, reizinot saistību līgumā noteikto līgumcenu ar iepriekšējā mēnesī faktiski apkalpoto reisu skaitu iepriekšējā mēnesī.

41. Satiksmes ministrija no tai paredzētās valsts budžeta programmas 31.00.00 “Sabiedriskais transports” saskaņā ar Autotransporta direkcijas aprēķiniem izmaksā autoostai kompensāciju katru mēnesi līdz piecpadsmitajam datumam.

42. Autoostas īpašniekam vai valdītājam ir pienākums pēc Autotransporta direkcijas pieprasījuma iesniegt papildu paskaidrojumus un grāmatvedības reģistrus un grāmatvedības attaisnojuma dokumentus par izmaksām un ieņēmumiem, kas attiecas uz autoostu saimniecisko darbību, kā arī nodrošināt Autotransporta direkcijas darbiniekiem piekļuvi informācijai, telpām un teritorijai normatīvo aktu un saistību līguma izpildes uzraudzības pasākumu veikšanai un autoostas apsekošanai.

**V. Noslēguma jautājumi**

43. Atzīt par spēku zaudējušiem Ministru kabineta 2007.gada 11.decembra noteikumus Nr.846 “Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā”.

44. Autoostas īpašnieks vai valdītājs trīs mēnešu laikā no šo noteikumu spēkā stāšanās dienas veic autoostas pārreģistrāciju, iesniedzot Autotransporta direkcijā šo noteikumu 9.punktā minētos dokumentus.

45. Autoostas īpašnieks vai valdītājs šo noteikumu 33.punktā minēto izmaksu pārskatu Autotransporta direkcijā iesniedz viena mēneša laikā no autoostas pārreģistrācijas brīža, bet ne vēlāk kā līdz 30.aprīlim.

1. Ne vēlāk kā līdz 2019.gada 1.jūlijam Autotransporta direkcija ar autoostu īpašniekiem vai valdītājiem, kas izpildījuši šo noteikumu 43. un 44.punktā noteiktās prasības, slēdz šo noteikumu 24.punktā minēto saistību līgumu, kas stājas spēkā 2020.gada 1.janvārī. Autoostas īpašnieks vai valdītājs nodrošina Autotransporta direkcijai visu līguma slēgšanai nepieciešamo informāciju.
2. Līgumi par autoostu pakalpojumiem ar sabiedriskā transporta pakalpojumu sniedzējiem reģionālās nozīmes maršrutos kas noslēgti līdz šo noteikumu stāšanās brīdim ir spēkā līdz 2019.gada 31.decembrim.

Ministru prezidents M. Kučinskis

Satiksmes ministrs U. Augulis

Iesniedzējs:

Satiksmes ministrs U. Augulis

Vīza:

Valsts sekretārs K.Ozoliņš